Melissa McCarthy

Melissa Ann McCarthy (s. 26. elokuuta 1970 Plainfield, Illinois) on yhdys­valtalainen näyttelijä, koomikko ja käsi­kirjoittaja. Hänet tunnetaan muun muassa televisio­sarjoista Gilmoren tytöt, Samantha ja Mike & Molly sekä elo­kuvasta Morsiusneidot, josta hän sai Oscar, Bafta ja SAG-ehdokkuudet parhaasta nais­sivu­osasta. McCarthy on työskennellyt useasti ohjaaja Paul Feigin kanssa.

McCarthy sai vuonna 2011 parhaan nais­pääosan Emmy-palkinnon roolistaan komedia­sarjassa Mike & Molly. Pää­roolista vuoden 2015 komediassa Spy – vakoojan asussa McCarthy sai ensimmäisen Golden Globe -ehdokkuutensa.

Kevät­kaudella 2017 Melissa McCarthy nousi suosioon imitoimalla presidentti Donald Trumpin tiedottajaa Sean Spiceria useissa Saturday Night Live -ohjelman sketseissä. Hän sai Spicerin roolistaan Emmy-palkinnon parhaasta nais­vierailijasta komedia­sarjassa.

Vuonna 2018 McCarthy näytteli draama­elokuvassa Can You Ever Forgive Me?, josta hän sai parhaan nais­pääosan Oscar -ehdokkuuden.

 Varhainen elämä 

Melissa McCarthy syntyi katolilaiseen perheeseen ja varttui Plain­fieldissa, Illinois’ssa sijaitsevalla maa­tilalla. Hänen vanhempiensa Sandra ja Michael McCarthyn suku­juuret ovat Irlannista, Englannista ja Saksasta. Näyttelijä ja malli Jenny McCarthy ja baseball-pelaaja Joanne McCarthy ovat hänen serkkujaan. Melissa McCarthy valmistui katolisesta koulusta Jolietissa.

 Ura 

Uransa alussa hän esitti stand up -komiikkaa Los Angelesissa ja New Yorkissa. Hän kuului Los Angelesissa perustettuun improvisaatio­ryhmään The Ground­lings.

 Yksityiselämä 

McCarthy avioitui näyttelijä Ben Falconen kanssa vuonna 2005. Heillä on kaksi tytärtä (s. 2007 ja 2010).

McCarthy aloitti laihdutus­kuurin Mike & Mollyn tuotannon alkaessa. Vuoteen 2016 mennessä hän laihdutti 20 kilo­grammaa, ja kertoi laihduttamiseen olevan apuna ”tylsä elämä” ja nukkumaan­meno puoli kahdeksalta.

 Filmografia 

 Elokuvat Vuosi Nimi Rooli 1999  Go  Sandra 2000  Charlien enkelit  Doris Kuka hukutti Monan?  Shirley Pojasta mieheksi  Sky Kingin tarjoilija 2002  Pumpkin  Cici Pinkus Kolmas pyörä  Marilyn Valkoinen oleanteri  ensi­hoitaja 2003  David Galen elämä  gootti­tyttö Nico Charlien enkelit: Kurvit suoriksi  nainen rikos­paikalla 2006  Cook-Off!  Amber Strang 2007  The Nines  Margaret / Melissa / Mary Shooter  kaupan­myyjä 2008  Just Add Water  Selma Pretty Ugly People  Becky 2010  Varasuunnitelma  Carol Saman katon alla  DeeDee 2011  Morsiusneidot  Megan Price 2012  This Is 40  Katherine 2013  Väärät paperit  Diana / Dawn Budgie Kauhea kankkunen 3  Cassy The Heat  etsivä Shannon Mullins 2014  Tammy  Tammy Banks St. Vincent  Maggie Bron­stein 2015  Spy – vakoojan asussa  Susan Cooper The Boss  Michelle Dar­nell 2016  Central Intelligence  Dara McGuckian  Ghost­busters  Abby Yates 2018  Life of the Party  Deanna Miles The Happytime Murders  etsivä Connie Edwards Voitko ikinä antaa anteeksi?  Leonore ”Lee” Israel 2019  The Kitchen  Kathy Brennan 2020  Superintelligence  Carol Vivian Peters 2021  Thunder Force  Lydia Berman / The Hammer The Starling  Lilly Maynard 2022  Thor: Love and Thunder  Helaa esittävä asgardilais­näyttelijä  2023  Pieni meren­neito  Ursula

 Televisio Vuosi Sarja Rooli Jaksot 1997  Jenny  Melissa  ”A Girl’s Gotta Live in the Real World” 2000–2007  Gilmoren tytöt  Sookie St. James  153 2000  D.C.  Molly  ”Justice”, ”Blame” 2002–2005  Kim Possible  DNAmy   2004  Jäitä hattuun  myyjä  ”The Surro­gate” 2007–2009  Samantha  Dena  35 2009  Rita Rocks  Mindy Boone  2010  Rakkauden anatomia  Lynn McDonald  ”Best Laid Plans” 2010–2016  Mike & Molly  Molly Flynn  127 2011–2017  Saturday Night Live  juontaja / Sean Spicer  5 2012  Madagascarin pingviinit  Shelly   ”Hair Appa­rent / Love Takes Flight­less” 2016  Gilmore Girls: Vuosi elämää  Sookie St. James  ”Syksy” 2017–2018  Nobodies  Melissa McCarthy  8 2021  Nine Perfect Strangers  Frances Welty 2022  Pyhä pölvästi  Amily Luck  Simpsonit  Calvin   ”Step Brother from the Same Planet”

 Lähteet 

 Aiheesta muualla 

Luokka:Yhdysvaltalaiset näyttelijät
Luokka:Yhdysvaltalaiset koomikot
Luokka:Primetime Emmy -palkinnon saajat
Luokka:Vuonna 1970 syntyneet
Luokka:Elävät henkilöt